als_Latn dik_Latn tur_Latn
Golat për Gostivarin i shënuan futbollistët që afatin kalimtar të janarit iu bashkuan ekipit, Milan Ristovski, Betim Miftari dhe Igor Savevski ku dy këta të fundit shënuan pikërisht kundër ish ekipit të tyre.
Futboll: Ndeshje kontrolluese e futbollit Gostivari - Drita 3-0
Skuadra e Gostivarit e ka nisur me një fitore të lartë fazën e tretë të përgatitjeve duke e mposhtur me rezultat 3:0 ekipin e Dritës së Bogovinës në ndeshjen e zhvilluar në stadiumin ndihmës në Gostivar.
Golat për Gostivarin i shënuan futbollistët që afatin kalimtar të janarit iu bashkuan ekipit, Milan Ristovski, Betim Miftari dhe Igor Savevski ku dy këta të fundit shënuan pikërisht kundër ish ekipit të tyre.
Trajneri i Gostivarit, Mensur Jakupi ndeshjen e nisi me formacionin më të mirë edhe atë Besir Nuhiu në portë, në mbrojtje me Daniel Taleski, Admir Demiri, Fatmir Ramadani dhe Liris Bexheti, në mesfushë me Mujdin Nebiun, Martin Bllazhevskin, Burhan Alijin, Betim Miftarin, Milan Ristovskin dhe në sulm me Elvir Nurishin.
Ekipi jonë ka dominuar në të gjitha aspektet, si teknikisht, taktikisht, por edhe fizikisht. Krijuam shumë raste për shënim, ku u shënuan edhe tre gola. Shpresoj që edhe në ndeshjet e ardhshme do jemi edhe më bindës në të gjitha aspektet, theksoi pas takimit, trajneri i KF Gostivarit, Mensur Jakupi.
Ndeshjen e ardhshme kontrolluese KF Gostivari do ta zhvilloje të mërkurën me 11 Shkurt me fillim në ora 14:00, kundër Makedonija Gjorçe Petrovit në Shkup.
als_Latn als_Latn als_Latn als_Latn als_Latn als_Latn als_Latn